kalixlouiis/myanmar-wikipedia-corpus huggingface dataset:
သူနေထိုင်စဉ်အတွင်းတွင် ဘက်တင်ဇော့နန်းတော် ဥယျာဉ်အား အင်္ဂလိပ် ဥယျာဉ်ကျယ်များကဲ့သို့ ပြောင်းလဲခဲ့ပြီး ဤသည်မှာ ရုက္ခဗေဒဥယျာဉ် ဖြစ်လာစေမည် အကြောင်းအစ ဖြစ်ခဲ့သည်။
နောက်တွင် ဘုရင်ခံချုပ်အသစ်ဖြစ်သူ ဘာရွန် ဗန် ဒါ ကာပယ်လင်း (၁၈၁၇ - ၁၈၂၆) လက်ထက်တွင် ပင်မအဆောက်အဦ၏ အမိုးပေါ်၌ အမိုးခုံးသေးတစ်ခု ထည့်သွင်းခဲ့ပြီး နန်းတော်မြေတွင် ရုက္ခဗေဒဥယျာဉ် တည်ဆောက်ခဲ့သည်။
သို့ပေမယ့် ၁၈၃၄ ခုနှစ်တွင် ဆာလက်မီးတောင် ပေါက်ကွဲခြင်းကြောင့် ဖြစ်ပေါ်ခဲ့သော မြေငလျင်ကြောင့် ဘက်တင်ဇော့နန်းတော်သည် အကြီးအကျယ် ပျက်စီးခဲ့သည်။
ပျက်စီးသွားသော နန်းတော်ကို ယနေ့ခေတ်ပုံစံအဖြစ် ပြုပြင်ခြင်း၊ ပြန်လည် တည်ဆောက်ခြင်းကို ၁၈၅၆ ခုနှစ်တွင် ပြုလုပ်ခဲ့ပြီး နောက်နောင် ငလျင်ဒဏ်ကို ခံနိုင်စေရန် ကြိုတင်ကာကွယ်ခြင်းအားဖြင့် ယခင် ၂ ထပ်အဆောက်အဦအစား တစ်ထပ်ဖြင့်သာ ဆောက်လုပ်ခဲ့သည်။
နိုင်ငံအရေးကိစ္စများကို ဘာတဗီးယားတွင် ပြုလုပ်နေသော်လည်း ၁၈၇၀ ခုနှစ်မှ ၁၉၄၂ ခုနှစ်အထိ အီစတန်နာ ဘိုဂေါသည် ဒတ်ချ် ဘုရင်ခံချုပ်၏ တရားဝင်အိမ်တော်ဖြင့်ခဲ့သည်။
စတင်တည်ထောင်စဉ်မှစ၍ ဒတ်ချ် အရှေ့အိန္ဒိယ၏ ဘုရင်ခံချုပ် ၄၄ ဦးသည် နန်းတော်တွင် နေထိုင်ခဲ့ကြသည်။
အင်ဒိုနီးရှားနိုင်ငံ လွတ်လပ်ရေးရသောအခါ နန်းတော်၏ အသွင်အပြင် ပြုပြင်ပြောင်းလဲမှုများကို ၁၉၅၂ ခုနှစ်တွင် ပြုလုပ်ခဲ့သည်။
အဓိကပြုပြင်ပြောင်းလဲမှုများတွင် ပင်မဝင်ပေါက်ကြီး၌ ဆင်ဝင်ထည့်ခြင်း၊ ပင်မဆောင်နှင့် ဘေးအဆောင် နှစ်ခုအား ကော်ရစ်တာများဖြင့် ဆက်သွယ်ခြင်းတို့ ပါဝင်သည်။
သမ္မတ ဆူကာနို၏ အဓိက နေထိုင်ရာ နန်းတော်ဖြစ်ခဲ့ပြီး ဆူဟာနို အာဏာရသောအခါတွင် နန်းတော်အား အသုံးပြုခြင်း မရှိတောချေ။
သွင်ပြင်လက္ခဏာများ 230px|ပင်မဂိတ်မှ မြင်ကွင်း နန်းတော်ရင်ပြင်တွင် အဆောက်အဦများစွာရှိပြီး အကြီးဆုံးအဆောင်မှာ အဆောင်နှစ်ခုထုတ်ထားသည့် ပင်မနန်းဆောင်ဖြစ်သည်။
ပင်မဆောင်တွင် နိုင်ငံတော်အကြီးအကဲအတွက် သီးသန့်ရုံးခန်း၊ စာကြည့်တိုက်၊ ထမင်းစားခန်း၊ ကပွဲဆောင်၊ ဝန်ကြီးများ စောင့်ဆိုင်းရန်အခန်း၊ ဧည့်ခန်းဆောင်၊ ပင်မဧည့်ခန်းဆောင်တို့ ပါဝင်သည်။
ပင်မနန်းဆောင်မှ ခွဲထုတ်ထားသည့် အဆောင် ၂ ခုမှာ ပင်မဆောင်၏ အရှေ့ဘက်နှင့် အနောက်ဘက်တွင် တည်ရှိသည်။
အရှေ့ဘက်ဆောင်ကို နိုင်ငံခြား နိုင်ငံတော်အကြီးအကဲ ဧည့်ရိပ်သာအဖြစ် အသုံးပြုထားပြီး ကိုလိုနီခေတ်တွင် ထိုအဆောင်ကို ဘုရင်ခံချုပ်၏ ပုဂ္ဂလိက ဧည့်ရိပ်သာအဖြစ် အသုံးပြုခဲ့သည်။
အနောက်ဘက်အဆောင်တွင် ပင်မအခန်း ၂ ခုပါဝင်ပြီး တစ်ခုကို နိုင်ငံတော်အဆင့် လည်ပတ်မှုတွင် နိုင်ငံခေါင်းဆောင်နှင့်အတူ လိုက်ပါလာခဲ့သော ဝန်ကြီးများအတွက် ဧည့်ရိပ်သာအဖြစ် အသုံးပြုပြီး အခြားအခန်းအား ဆွေးနွေးပွဲများ ပြုလုပ်ရန် အသုံးပြုသည်။
ကိုလိုနီခေတ်တွင် ထိုအဆောင်အား ဘုရင်ခံချုပ်၏ အမှုထမ်းများအတွက် အသုံးပြုခဲ့သည်။
နန်းတော်တွင် များလှစွာသော အနုပညာလက်ရာ စုဆောင်းမှုများ (ပန်းချီကား ၄၄၈ ခု၊ ရုပ်တု ၂၁၆ ခုနှင့် ကြွေထည်လက်ရာ ၁၉၆ ခု) ဖြင့် အလှဆင်ထားသည်။
ထိုလက်ရာများ၏ ၉၀ ရာခိုင်နှုန်းကို သမ္မတ ဆူကာနိုမှ စုဆောင်းထာရှိခဲ့ခြင်း ဖြစ်သည်။
နန်းတော်၏ မူလ သမိုင်းလက်ရာ စုဆောင်းမှုများသည် ဒုတိယကမ္ဘာစစ်အတွင်းတွင် ဂျပန်များနှင့် မဟာမိတ်တပ်များမှ ယူဆောင်၍သွားခဲ့သည်။
ဥယျာဉ် ဥယျာဉ်သည် ၂၈.၄ ဟတ်တာမျှ ဖုံးလွှမ်းထားပြီး ဘိုဂေါ ရုက္ခဗေဒဥယျာဉ်နှင့် ကပ်လျက်တည်းရှိသည်။
အိန္ဒိယနှင့် နီပေါမျိုးရင်းဖြစ်သော သမင်ပြောက်များကို နန်းတော်ဥယျာဉ်ဝန်းကျင်တွင် တွေ့ရှိနိုင်သည်။
ထိုသမင်များသည် ဘုရင်ခံချုပ် ဒန်းနယ်မှ အမဲလိုက်အားကစားပြုလုပ်ရန် ယူဆောင်လာခဲ့ခြင်း ဖြစ်သည်။
နန်းတော်ဥယျာဉ်ထဲ၌လည်း ရုပ်တုများစွာဖြင့် အလှဆင်ထားလေရာ ထိုအထဲမှ မှတ်သားဖွယ် ရုပ်တုတို့မှာ Dhyani Boddisatta, from 9th century Central Java. ဆွီဒင်အစိုးရမှ လက်ဆောင်ပေးခဲ့သော ကားလ် မေးလ် ၏ Hand of God ပုံတူပွား ရုပ်တု a replica of The Little Mermaid ပုံတူပွား ရုပ်တု ၁၉၁၄ ခုနှစ်တွင် ထုလုပ်ခဲ့သော ဇီမောင့် ခရီဖန်ဒီ စတရိုဘယ်၏ The Archer ပုံတူပွား ရုပ်တု ကိုးကား Category:အင်ဒိုနီးရှားနိုင်ငံရှိ သမ္မတနန်းတော်များ။
အဲရိမိုမြို့ ( えりも町 အဲရိမိုချေား) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဟိဒခခရိုင်ခွဲ တွင် တည်ရှိသည်။
အဲဆရှိမြို့ ( 江差町 အဲဆရှိချေား) သည် ဂျပန်နိုင်ငံ၊ ဟော့ကိုင်းဒိုးခရိုင်ရှိ ဟိယာမရိုင်ခွဲ တွင် တည်ရှိသည်။
ဟိယာမခရိုင်ခွဲ၏ မြို့တော်လည်း ဖြစ်သည်။
ဟော့ကိုင်ဒိုးကျွန်းတွင် သက်တမ်းအရှည်ကြာဆုံး မြို့တစ်ခု ဖြစ်သည်။
ရာသီဥတု ကိုးကား Category:ဟော့ကိုင်းဒိုးရှိ မြို့များ။
၂၀၀၃ ခုနှစ် အရှေ့တောင်အာရှ အားကစားပြိုင်ပွဲသည် ဗီယက်နမ်နိုင်ငံ၊ ဟနွိုင်းမြို့၌ ၂၀၀၃ ခုနှစ် ဒီဇင်ဘာ ၅ ရက်မှ ၁၃ ရက်အထိကျင်းပသော အရှေ့တောင်အာရှ အားကစားပြိုင်ပွဲ ဖြစ်သည်။
ဗီယက်နမ်နိုင်ငံတွင် ပထမဆုံးအကြိမ် အိမ်ရှင်အဖြစ် လက်ခံကျင်းပခဲ့ခြင်းဖြစ်ပြီး ထိုင်း၊ မြန်မာ၊ မလေးရှား၊ စင်ကာပူ၊ အင်ဒိုနီးရှား၊ ဖိလစ်ပိုင်နှင့် ဘရူနိုင်းနိုင်ငံတို့ပြီးနောက် ၈ နိုင်ငံမြောက် အိမ်ရှင်နိုင်ငံ ဖြစ်သည်။
အရှေ့တီမောနိုင်ငံလည်း ပထမဆုံးအကြိမ်အဖြစ် အရှေ့တောင်အာရှ အားကစားပြိုင်ပွဲတွင် ပါဝင်လာသည်။
ဝန်ကြီးချုပ် ဖန်ဗိုင်ခိုင်က ပွဲတော်ကို ဖွင့်လှစ်ပေးခဲ့သည်။
၂၀၀၃ ခုနှစ် ဒီဇင်ဘာ ၆ ရက်မှ ၁၅ ရက်နေ့ထိ ကျင်းပခဲ့သည်။
နိုဝင်ဘာ ၂၃ ရက်နေ့ကပင် အားကစားနည်း အချို့ကို စတင်ကျင်းပခဲ့ပြီး နိုင်ငံ ၁၁ နိုင်ငံမှ အားကစားသမားပေါင်း ၅၀၀၀ ခန့်က အားကစားနည်း ၃၂ မျိုးတွင် ဝင်ရောက်ယှဉ်ပြိုင်ခဲ့ကြသည်။
ဖွင့်ပွဲ၊ ပိတ်ပွဲကို အသစ်တည်ဆောက်ထားသော မိုင်ဒင်း အမျိုးသားအားကစားကွင်းတွင် ကျင်းပခဲ့သည်။
ဗီယက်နမ်၊ ထိုင်း၊ အင်ဒိုနီးရှားတို့က ပထမ၊ ဒုတိယနှင့် တတိယ ရရှိခဲ့သည်။
ယခင် စံချိန် တော်တော်များများ ချိုးခဲ့ကြပြီး အရှေ့တောင်အာရှ၏ အားကစား အဆင့်အတန်းကို မြင့်မားလာစေသည်။
လက်ခံကျင်းပခြင်း ကြိုတင်ပြင်ဆင်မှုများ ဗီယက်နမ်ဆီးဂိမ်း ကျင်းပရေးဦးစီးကော်မတီကို ငုယင်ဒန်သဝစ်က ဥက္ကဋ္ဌ လုပ်ကာ ဖွဲ့စည်းခဲ့သည်။
ဤပွဲအတွက် ဗီယက်နမ်အစိုးရက ငွေအမြောက်အမြား သုံးစွဲခဲ့သည်။
ထိုအထဲတွင် ပရိသတ် ၄၀၀၀၀ ဝင်ဆံ့သည့် နိုင်ငံ၏ အကြီးဆုံး အားကစားကွင်းဖြစ်လာမည့် မိုင်ဒင်း အမျိုးသားအားကစားကွင်းကို အမေရိကန်ဒေါ်လာ ၆၀ မှ ၇၀ မီလီယံ အကုန်အကျခံကာ တည်ဆောက်ခဲ့သည်။
အားကစားကွင်းများ ၂၀၀၃ အရှေ့တောင်အာရှ အားကစားပြိုင်ပွဲကို နေရာအသစ်၊ အဟောင်း၊ ယာယီနေရာများစွာတွင် ကျင်းပခဲ့သည်။
အများစုသော အားကစားနည်းများကို ၂၀၀၃ ခုနှစ် စက်တင်ဘာလက ဖွင့်လှစ်ခဲ့သော မိုင်ဒင်း အားကစားရုံစုတွင် ကျင်းပခဲ့သည်။
ထို အားကစားရုံစုတွင် ပရိသတ် ၄၀,၁၉၂ ဝင်ဆံ့သော မိုင်ဒင်း အမျိုးသားအားကစားကွင်း ပါဝင်သည်။
အားကစားရွာကိုမူ တည်ဆောက်ခဲ့ခြင်းမရှိပေ။
ထိုအစား မြို့ထဲရှိရွာ အစီအစဉ်ဖြင့် အားကစားသမားများနှင့် စီမံအုပ်ချုပ်သူများကို ဟနွိုင်းနှင့် ဟိုချီမင်းစီးတီးရှိ ဟိုတယ်များတွင် ထားရှိခဲ့သည်။
၂၂ ကြိမ်မြောက် အရှေ့တောင်အာရှ အားကစားပြိုင်ပွဲကို နေရာ ၃၁ နေရာတွင် လက်ခံကျင်းပခဲ့ပြီး ဟနွိုင်းမြို့တွင် ၂၀ နေရာ၊ ဟိုချီမင်းစီးတီးမြို့တွင် ၁၁ နေရာ ကျင်းပခဲ့သည်။
မြို့ ကျင်းပရာနေရာ အားကစားနည်းဟနွိုင်းမြို့National Sports Complexမိုင်ဒင်း အမျိုးသားအားကစားကွင်းပြေးခုန်ပစ်၊ဘောလုံး (အမျိုးသား)၊ ဖွင့်ပွဲ၊ ပိတ်ပွဲမိုင်ဒင်း ရေကူးကန်ရေပိုင်းဆိုင်ရာ အားကစားနည်းများအခြားWest Lakeကနူးလှေ၊လှေလှော်၊ရိုးရာလှေဟနွိုင်း အမျိုးသားအားကစား လေ့ကျင့်ရေးစင်တာ အမှတ်၁မြှားပစ်၊ သေနတ်ပစ်Trịnh Hoài Đức GymnasiumဝူရှုးCầu Giấy District GymnasiumဓားရေးQuần Ngựa Sports Palaceကိုယ်ကာယ အလှပြGia Lâm GymnasiumကရာတေးဒိုSóc Sơn GymnasiumအလေးမHai Bà Trưng Gymnasiumပိုက်ကျော်ခြင်း:en:Hang Day Stadiumဟန်းဒေးကွင်းဘောလုံး (အမျိုးသား)Hanoi - Bac Ninh - Hoa Binh စက်ဘီးစီး:en:Lach Tray Stadiumလတ်ချ်ထရေးကွင်းဘောလုံး (အမျိုးသမီး)C500 Sporting Event Hallပန်ကြပ်ဆီလပ်သိန်သရောင်ကွင်းဘောလုံး (အမျိုးသမီး)ဗင့်ဖုခန်းမShuttlecockHai Duong Competition Hallစားပွဲတင်တင်းနစ်Nam Dinh Province Gymnasiumဘော်လီဘော (Beech)Ninh Binh Province Gymnasiumဘော်လီဘော (Indoor)Ha Tay Competition Hallနပန်းဟိုချီမင်းစီးတီးမြို့Tân Bình Gymnasiumကြက်တောင်Quân khu 7 Gymnasiumဘတ်စကက်ဘော Quân khu 7 Stadium ဘောလုံး (အမျိုးသား)Phan Đình Phùng Gymnasiumလက်ဝှေ့Lãnh Bình Thăng GymnasiumဂျူဒိုPhu Tho Indoor StadiumHandball၊ တိုက်ကွမ်ဒိုLan Anh Gymnasiumတင်းနစ်Nguyễn Du Gymnasiumဘိလိယက်နှင့် စနူကာBến Thành Theatreကိုယ်ကာယအလှပြVan Don Sports Centreစစ်တုရင်Thống Nhất Stadiumဘောလုံး (အမျိုးသား)Ky Hoa physical training and Sporting Center, District 10ပီတန်း မီးထွန်းညှိတိုင် ၂၀၀၃ အရှေ့တောင်အာရှ အားကစားပြိုင်ပွဲ၏ မီးထွန်းညှိတိုင်ကို ဟိုချီမင်းစီးတီးမြို့တွင် စတင် ထွန်းညှိခဲ့ပြီး ဗီယက်နမ်ရှိ မြို့များစွာကို ဖြတ်သန်းကာ ပြိုင်ပွဲ၏ အဓိကမြို့ဖြစ်သော ဟနွိုင်းမြို့တွင် အဆုံးသတ်ခဲ့သည်။
ပြိုင်ပွဲ အထိမ်းအမှတ်များ အထိမ်းအမှတ် တံဆိပ် ၂၀၀၃ အရှေ့တောင်အာရှ အားကစားပြိုင်ပွဲ၏ အထိမ်းအမှတ်တံဆိပ်မှာ ဒဏ္ဍာရီငှက် တစ်ကောင်ဖြစ်သော ချင်လက်(Chim Lac)၏ ပုံစံဖြစ်သည်။
ငုယင်ချီလောင်းမှ ပုံစံရေးဆွဲခဲ့ပြီး ထိုငှက်ကို ဗီယက်နမ် ရှေးရိုးရာ ငွေဗုံဖြစ်သော ငေါ့လုအဖြစ် ပုံဖော်ထားသည်။
အထိမ်းအမှတ်တံဆိပ်မှာ သဟဇာတနှင့် ညီညွတ်သောပုံပေါက်သည့် အိုလံပစ်စိတ်ဓာတ်ဖြစ်သော ပိုလျင်မြန်သော၊ ပိုမြင့်မားသော၊ ပိုကြံ့ခိုင်သော လိုင်းအကွေးများဖြင့် ဖွဲ့စည်းထားသည်။
ထိုလိုင်းများမှာ အားကစားနည်းများတွင် ခိုင်မာ ပြင်းထန်စွာ ယှဉ်ပြိုင်ခြင်းကို ကိုယ်စားပြုသည်။
ကွင်း ၁၀ကွင်းပါသော အဝိုင်းမှာ အရှေ့တောင်အာရှအားကစားပြိုင်ပွဲဝင် နိုင်ငံ ၁၀ နိုင်ငံနှင့် အရှေ့တောင်အာရှအားကစားပြိုင်ပွဲကို ကိုယ်စားပြုသည်။
လာဘ်ကောင် thumb|ပိုစတာမှ လာဘ်ကောင် ၂၀၀၃ အရှေ့တောင်အာရှ အားကစားပြိုင်ပွဲ၏ လာဘ်ကောင်မှာ Trâu Vàng ဟုခေါ်သော ရွှေကျွဲဖြစ်သည်။
ငုယင် ထိုင်ဟွန်းမှ ပုံစံရေးဆွဲခဲ့သည်။
နူးညံ့သိမ်မွေ့ခြင်း၊ လုံ့လဝီရိယရှိခြင်း၊ ဉာဏ်ပညာရှိခြင်း၊ သစ္စာရှိခြင်း၊ ဒေသနှင့် သဟဇာတဖြစ်သော တိရစ္ဆာန်အဖြစ် ပုံဖော်ထားသည်။
ကျွဲမှာ ဗီယက်နမ်နိုင်ငံတွင် ရေနှင့် ဆန်စပါးယဉ်ကျေးမှုကို ကိုယ်စားပြုကာ အခြားအာဆီယံနိုင်ငံများတွင်လည်း ထိုသို့ပင်ဖြစ်သည်။
ဗီယက်နမ်လူမျိုးများအတွက် ရွှေကျွဲမှာ ကောက်ပဲသီးနှံ ကြွယ်ဝခြင်း၊ သာယာဝပြောခြင်း၊ ပျော်ရွှင်ခြင်းနှင့် ဗီယက်နမ်၏ စစ်အုပ်ချုပ်ရေးကို ကိုယ်စားပြုသကဲ့သို့ အိမ်ရှင်နိုင်ငံ၏ ဝမ်းမြောက်စွာ ဧညိ့ဝတ်ကျေပြွန်မှုကိုလည်း ပြသသည်။
သီချင်း ၂၀၀၃ အရှေ့တောင်အာရှ အားကစားပြိုင်ပွဲ၏ အဓိကသီချင်းမှာ "For the World of Tomorrow" ဖြစ်သည်။
ငုယင် ကွမ်ဗင်းမှ ရေးစပ်သည်။
ပံ့ပိုးသူများ စုစုပေါင်း ပံ့ပိုးသူ ၂၄ဦးသည်။
Official Partners LG Electronics Vietnam Posts and Telecommunications Group Official Sponsors Petronas Interfood Vietnam Bank for Agriculture and Rural Development Nestle Milo Rinnai Halida Official Sponsors (continue) Vietnam MobiFone Petrolimex Ha Long Canfoco Vietnam Airlines Vietnam Glass and Ceramics Uni-President Dai Bang paint Dong Luc Sport Official Sponsors (continue) TNT N.V. Super Horse Energy Drink Petrovietnam Bao Viet Vietnam Insurance Vital Yamaha Foci Grand Sport ပွဲများနှင့် အခမ်းအနား ဖွင့်ပွဲ အခမ်းအနား ၂၀၀၃ အရှေ့တောင်အာရှ အားကစားပြိုင်ပွဲ၏ ဖွင့်ပွဲအခမ်းအနားကို ဒီဇင်ဘာလ ၅ ရက်နေ့ ညနေ ၇ နာရီတွင် ဟနွိုင်းမြိ့ရှိ မိုင်ဒင်း အမျိုးသားအားကစားကွင်းတွင် ကျင်းပခဲ့သည်။
ပရိသတ် ၄၀၀၀၀ ခန့်တက်ရောက်ခဲ့သည်။
ပါတီ၏ အထွေထွေအတွင်းရေးမှူး Nong Duc Manh၊ ဝန်ကြီးချုပ် ဖန်ဗိုင်ခိုင် အပါအဝင် အစိုးရအဖွဲ့ဝင် ဝန်ကြီးများ၊ ဌာနဆိုင်ရာ အကြီးအကဲများ၊ အရှေ့တောင်အာရှ အားကစားအဖွဲ့ချုပ်မှ တာဝန်ရှိသူများ၊ ဒေသတွင်း အားကစားအဖွဲ့ချုပ်များမှ ကိုယ်စားလှယ်များ တက်ရောက်ခဲ့ကြသည်။
ထို့အတူ အခမ်းအနားတစ်ခုကိုလည်း ဟိုချီမင်းစီးတီးတွင် အပြိုင်ကျင်းပခဲ့သည်။
"Vietnam – Our Fatherland" သီချင်းဖြင့် အခမ်းအနားကို စတင်ခဲ့ကာ တစ်ဆက်တည်းမှာပဲ ပြိုင်ပွဲဝင်နိုင်ငံ ၁၁ နိုင်ငံ၏ အလံများကို သယ်ဆောင်လာသော လေထီးသမားများ ဆင်းသက်လာကြသည်။
ထို့နောက် ဗီယက်နမ်ဆိုရှယ်လစ်သမ္မတနိုင်ငံ အလံတော်နှင့် ၂၂ ကြိမ်မြောက် အရှေ့တောင်အာရှအားကစားပြိုင်ပွဲ ဗီယက်နမ်အလံများ ချီတက်လာကြသည်။
ထို့နောက် ပြိုင်ပွဲဝင်နိုင်ငံများမှ အားကစားသမားများ၊ စီမံအုပ်ချုပ်သူ နည်းပြအပါအဝင် ပြိုင်ပွဲဝင် ၅၀၀၅ ဦး ချီတက်ဝင်ရောက်လာကြသည်။
ဟိုချီမင်းစီးတီးမြို့မှ ဟနွိုင်းမြို့အထိ သယ်ဆောင်လာသည့် မီးထွန်းညှိတိုင်ကို ဗီယက်နမ်အားကစားသမားများအပြင် ဒေသတွင်း အရှေ့တောင်အာရှ အားကစားပြိုင်ပွဲဝင် ၁၀နိုင်ငံမှ အားကသားသမားများက ကွင်းအတွင်း လက်ဆင့်ကမ်း သယ်ဆောင်ကြသည်။
နောက်ဆုံးတွင် ငုယင်သွီဟင်းမှ ဝန်ကြီးချုပ်ထံသို့ ပေးခဲ့ကာ ထိုမှတစ်ဆင့် နိုင်ငံ၏သူရဲကောင်း ဂီအွန်ကဲ့သို့ ဝတ်ဆင်ထားသည့် အားကစားသမားထံသို့ ရောက်ရှိခဲ့သည်။
ထိုအားကစားသမားမှ ပင်မမီးရှူးတိုင်ကို မီးထွန်းညှိခဲ့သည်။
ထို့နောက် ကာယလေ့ကျင့်ရေးနှင့် အားကစား ကော်မတီ ဥက္ကဋ္ဌ-ဝန်ကြီး၊ ဗီယက်နမ် အမျိုးသားအိုလံပစ်ကော်မတီ ဥက္ကဋ္ဌ၊ ၂၂ ကြိမ်မြောက် အရှေ့တောင်အာရှအားကစားကောင်စီ၏ ဥက္ကဋ္ဌ၊ ၂၂ကြိမ်မြောက် အရှေ့တောင်အာရှ အားကစားပြိုင်ပွဲ ကျင်းပရေးဘုတ်အဖွဲ့ ဥက္ကဋ္ဌမှ သူ၏ အဖွင့်မိန့်ခွန်းကို ပြောကြားခဲ့သည်။
ထို့နောက် ဝန်ကြီးချုပ် ဖန်ဗိုင်ခိုင်က ၂၀၀၃ အရှေ့တောင်အာရှ အားကစားပြိုင်ပွဲ ဖွင့်လှစ်ကြောင်း ကြေညာခဲ့သည်။
နောက်တွင် ဒုတိယဝန်ကြီးချုပ် ဖန်ဂီယာခိုင်၊ ၂၂ ကြိမ်မြောက် ဆီးဂိမ်း နိုင်ငံတော် ဘုတ်အဖွဲ့ ဥက္ကဋ္ဌ ဥက္ကဋ္ဌ-ဝန်ကြီး ငုယင်ဒန်ထိုင်းနှင့် ဟနွိုင်းမြို့တော်ဝန် ဟွန်ဗန်ငိုင်းတို့မှ ပြိုင်ပွဲဝင် ၁၁နိုင်ငံကို အမှတ်တရပန်းစည်း ပေးအပ်ခဲ့သည်။
ထို့နောက် ဒိုင်လူကြီးများ၏ ကိုယ်စား ဒိုင်တစ်ဦးဖြစ်သူ ဟွန်ကွိုင်ဗစ်နှင့် အားကစားသမားများကိုယ်စား သေနတ်ပစ်အားကစားသမား ငုယင်မန်တူယင်တို့က အားကစား အဓိဌာန် ရွတ်ဆိုကြသည်။
ထိုပွဲတွင် ကလေးများ အပါအဝင် လူပေါင်း ထောင်ချီပါသော ဖျော်ဖြေရေးများ တင်ဆက်ခဲ့သည်။
အဓိကအပိုင်းကြီး ၃ ပိုင်းမှာ "The Land of the Dragon and Fairy" (ဗီယက်နမ်နိုင်ငံ သမိုင်းကို ပုံဖော်ခြင်း)၊ "Message of Peace" နှင့် "United ASEAN Looks To The Future"တို့ဖြစ်သည်။
နောက်ဆုံး United ASEAN Looks to the Futureတွင် ဖျော်ဖြေရေး အစီအစဉ် ၄ ခုပါဝင်ကာ "Lands by the Pacific Ocean"၊ "Essential Convergence"၊ "New Tune," နှင့် "ASEAN Towards The Future"တို့ ဖြစ်သည်။
ထို့နောက် ပြိုင်ပွဲ၏ လာဘ်ကောင် ရွှေကျွဲနှင့် အဆိုတော် ၂၂ယောက်တို့သည် ပြိုင်ပွဲ၏ သီချင်းဖြစ်သော "For the World of Tomorrow"ကို တင်ဆက်ခဲ့သည်။
အခမ်းအနားကို ဟနွိုင်းမြို့ရှိ နေရာ၄ခုတွင် ပူပေါင်းများလွှတ်ခြင်း၊ မီးပန်းများ ဖောက်ခြင်းဖြင့် ပြီးဆုံးခဲ့သည်။
ပိတ်ပွဲ အခမ်းအနား ၂၀၀၃ အရှေ့တောင်အာရှ အားကစားပြိုင်ပွဲ၏ ပိတ်ပွဲအခမ်းအနားကို ဒီဇင်ဘာ ၁၃ရက်နေ့ ညနေ ၇ နာရီတွင် ဟနွိုင်းမြို့ရှိ မိုင်ဒင်းအမျိုးသားအားကစားကွင်းတွင် ကျင်းပခဲ့သည် Nong Duc Manh၊ ဒုတိယသမ္မတ Truong My Hoaနှင့် အာရှအားကစားအဖွဲ့ချုပ်များမှ ခေါင်းဆောင်များ တက်ရောက်ခဲ့ကြသည်။
အခမ်းအနားကို ကွင်းအတွင်း လေဆာတန်း ပစ်လွှတ်ကာ စတင်ခဲ့သည်။
ထို့နောက် အားကစားနည်းအလိုက် အားကစားသမားများ ဝင်ရောက်လာခဲ့သည်။
ထို့နောက် ဗီယက်နမ် သံစုံတီးဝိုင်းမှ ဗီယက်နမ်သီချင်းနှင့်အတူ အကသမားများ၊ အဆိုတော်များမှ တင်ဆက်ခဲ့သည်။
ထို့နောက် ကာယလေ့ကျင့်ရေးနှင့် အားကစား ကော်မတီ ဥက္ကဋ္ဌ-ဝန်ကြီး၊ ဗီယက်နမ် အမျိုးသားအိုလံပစ်ကော်မတီ ဥက္ကဋ္ဌ၊ ၂၂ ကြိမ်မြောက် အရှေ့တောင်အာရှအားကစားကောင်စီ၏ ဥက္ကဋ္ဌ၊ ၂၂ ကြိမ်မြောက် အရှေ့တောင်အာရှ အားကစားပြိုင်ပွဲ ကျင်းပရေးဘုတ်အဖွဲ့ ဥက္ကဋ္ဌ ငုယင်ဒန်ထိုင်းမှ ပိတ်ပွဲမိန့်ခွန်းကို ပြောကြားခဲ့သည်။
ထို့နောက် ဒုတိယဝန်ကြီးချုပ် ဖန်ဂီယာခိုင်က အားကစားပွဲတော်ကို ပိတ်သိမ်းကြောင်း ကြေညာခဲ့သည်။
ထို့နောက် အရှေ့တောင်အာရှအားကစားပြိုင်ပွဲ အထိမ်းအမှတ်အလံကို အလံတိုင်ထိပ်မှ လျော့ချကာ ဗီယက်နမ်ကိုယ်စားလှယ်များထံ ယူဆောင်လာသည်။
ထိုစဉ် ပင်မမီးရှူးတိုင်ကို တဖြည်းဖြည်းလျှော့ချခဲ့သည်။
ဒုတိယဝန်ကြီးချုပ် ငုယင်ဒန်ထိုင်း၊ ဟနွိုင်းပြည်သူ့ကော်မတီ ဥက္ကဋ္ဌ ဟွန်ဗန်ငိုင်းတို့မှ အရှေ့တောင်အာရှအားကစားပြိုင်ပွဲ အထိမ်းအမှတ်အလံကို ၂၀၀၅ မနီလာပွဲတော်ကို လက်ခံကျင်းပမည့် ဖိလစ်ပိုင်နိုင်ငံ၊ မနီလာမြို့တော်ဝန် ထံသို့ လွှဲပြောင်းပေးအပ်ခဲ့သည်။
ထို့နောက် The ဖိလစ်ပိုင် နိုင်ငံတော်သီချင်း နှင့်အတူ ဖိလစ်ပိုင်သမ္မတနိုင်ငံ အလံတော်ကို လွှင့်တင်ခဲ့ကြသည်။
ထို့နောက် ၂၀၀၅ မနီလာပွဲတော် အိမ်ရှင် ဖိလစ်ပိုင်နိုင်ငံမှ ဖျော်ဖြေတင်ဆက်ခဲ့သည်။
အခမ်းအနားကို ဗီယက်နမ် နိုင်ငံမှ ဖျော်ဖြေရေးများဖြင့် ပိတ်သိမ်းခဲ့သည်။
ပါဝင်သည့်နိုင်ငံများ အားကစားနည်းများ ရေပိုင်းဆိုင်ရာအားကစားနည်းများ 20pxဒိုင်ဗင် 20px|alt=|link=ရေကူး 20px|alt=|link=ဝါတာပိုလို 20px|alt=|link=မြားပစ် 20px|alt=|link=ပြေးခုန်ပစ် 20px|alt=|link=ကြက်တောင်ရိုက် 20px|alt=|link=ဘက်စကတ်ဘော 20px|alt=|link=ဘီလိယက်နှင့် စနူကာ 20px|alt=|link=ကိုယ်ကာယအလှပြ 20px|alt=|link=လက်ဝှေ့ 20px|alt=|link=ကနူးလှေ 20px|alt=|link=စစ်တုရင် 20px|alt=|link=စက်ဘီးစီး 10pxFinswimming 20px|alt=|link=မြင်းစီး 20px|alt=|link=ဘောလုံး 20pxကျွမ်းဘား 20pxHandball 20px|alt=|link=ဂျူဒို 20px|alt=|link=ကရာတေး 20px|alt=|link=ပန်ကြပ်ဆီလပ် 20px|alt=|link=ပီတန်း 20px|alt=|link=လှေလှော် Jianzi 20px|alt=|link=ပိုက်ကျော်ခြင်း 20px|alt=|link=သေနတ်ပစ် 20px|alt=|link=စားပွဲတင်တင်းနစ် 20px|alt=|link=တိုက်ကွမ်ဒို 20px|alt=|link=တင်းနစ် 20px|alt=|link=ရိုးရာလှေ 20px|alt=|link=ဘော်လီဘော 20px|alt=|link= အလေးမ 20px|alt=|link=နပန်း 20px|alt=|link=ဝူရှုး ဆုတံဆိပ်ဇယား ၂၂ကြိမ်မြောက် အရှေ့တောင်အာရှအားကစားပြိုင်ပွဲတွင် ရွှေတံဆိပ် ၄၄၄ ခု၊ ငွေတံဆိပ် ၄၄၁ ခု၊ ကြေးတံဆိပ် ၅၅၅ ခု စုစုပေါင်းဆုတံဆိပ် ၁၄၄၀ ခုချီးမြှင့်ခဲ့သည်။
အိမ်ရှင် ဗီယက်နမ်အနေဖြင့် အရှေ့တောင်အာရှ အားကစားပြိုင်ပွဲတစ်လျှောက် အမြင့်မားဆုံး အောင်မြင်မှု ရရှိခဲ့သည်။
Key အိမ်ရှင်နိုင်ငံ ၁* 158 97 91 346၂ 90 93 98 281၃ 55 68 98 221၄ 48 54 75 177၅ 44 42 59 145၆ 30 33 50 113၇ 16 43 50 109၈ 1 5 15 21၉ 1 5 11 17၁၀ 1 1 8 10၁၁ 0 0 0 0Total (11 NOCs) 444 441 555 1440Source: Source ကိုးကား Category:အရှေ့တောင်အာရှ အားကစားပြိုင်ပွဲ။
တိုနီဂျ ဟု နိုင်ငံတကာတွင် လူသိများသော သက်ချခွန် ရီရမ်း (; Thatchakon Yeeram; ထိုင်းအခေါ် ဂျ ပီနွန် (; Cha Phanom) သည် ၁၉၇၆ခုနှစ် ဖေဖော်ဝါရီလ (၅)ရက်နေ့တွင်မွေးဖွားပြီး ထိုင်းရုပ်ရှင်သရုပ်ဆောင်၊ သိုင်းဆရာ၊ အက်ရှင်အကွက်ထွင်သူ၊ စတန့်မင်းသား၊ ဒါရိုက်တာ နှင့် ဗုဒ္ဓဘာသာဘုန်းကြီးတစ်ဦးဖြစ်သည်။
Twitch Film,ONG BAK Star Tony Jaa Joins The Monkhood. May 28, 2010. သူ၏ နာမည်ကြော်ရုပ်ရှင်များမှာ Ong-Bak: Muay Thai Warrior (2003), Tom-Yum-Goong (also called Warrior King or The Protector) (2005), Ong Bak 2: The Beginning (2008), Furious 7 (2015) နှင့် Sha po lang 2 (also called SPL II: A Time for Consequences or Kill Zone 2) (2015) တို့ဖြစ်သည်။
မြန်မာပရိတ်များကြားတွင် ဝမ်းဘက်(အွန်းဘက်) မင်းသား ဟုကျော်ကြားသည်။
ငယ်စဉ်ဘဝ တိုနီဂျကို ထိုင်းနိုင်ငံအရှေ့တောင်ပိုင်းအရပ်မှာရှိ ဖွံ့ဖြိုးမှုနည်းသော အီစံဒေသတွင် မွေးဖွားကြီးပြင်းခဲ့သည်။
သူသည် ခူ မျိုးနွယ်မှ ဆင်းသက်ပြီး ထိုင်း၊ မြောက်ပိုင်းခမာနှင့် ခူဘာသာစကားများပြောဆိုနိုင်သည်။
ငယ်စဉ်က ဘရုစ်လီ၊ ဂျက်ကီချန်းနှင့် ဂျက်လီတို့၏ ရုပ်ရှင်များကိုကြည့်ပြီး ကိုယ်ခံပညာကိုသင်ယူရန်စိတ်အားထက်သန်ခဲ့သည်။
သရုပ်ဆောင်ဘဝ စတန့်မင်းသား တိုနီသည် စတန့်မင်းသားအဖြစ် မွေထိုင်း စတန့်လောကတွင် ၁၄ နှစ်ကြာ လုပ်ဆောင်ခဲ့ပြီး ဒါရိုက်တာ Panna Rittikrai ၏ ရုပ်ရှင်များတွင် အများဆုံး ပါဝင်ခဲ့သည်။
Pornpitagpan, Nilubol (February 3, 2003). "Leap into the limelight" . Bangkok Post. ထိုင်းရုပ်သံဇာတ်လမ်းတွဲ Insee Daeng (Red Eagle) စတန့်မင်းသားအဖြစ် လူစားထိုးသလုပ်Yusof, Zack (November 21, 2003). "Selling a Thai style", The Star (Malaysia) (retrieved from Archive.org on December 15, 2006). ၂၀၀၃-၂၀၀၈ thumb|၂၀၀၆ ခုနှစ်ရှိ ဂျ ၂၀၁၀ မှ ယနေ့ထိ မိသားစုဘဝ တိုနီဂျ သည် သူ၏အချိန်ကြာတွဲခဲ့သော ချစ်သူ Piyarat Chotiwattananont နှင့် ၂၀၁၁ ခုနှစ် ဒီဇင်ဘာလ ၂၉ ရက်တွင် တရားဝင်လက်ထပ်ခဲ့ပြီး မင်္ဂလာပွဲကို ၂၀၁၂ ခုနှစ် မေလ ၃ ရက်တွင်ကျင်းပခဲ့သည်။
သူတို့ဇနီးမောင်နှံတွင် သမီးတစ်ယောက်နှင့် သားတစ်ယောက် ရှိသည်။
https://women.kapook.com/view40124.html ရုပ်ရှင်ဆိုင်ရာ ရုပ်ရှင် YearTitleRoleNote1994Spirited KillerSupporting role1996Hard GunMission Hunter 2 (Battle Warrior)1997Mortal Kombat: AnnihilationStunt double: Robin Shou2001Nuk leng klong yaoSupporting role2003Ong-Bak: Muay Thai WarriorTing2004The BodyguardHimselfCameo2005Tom-Yum-GoongKham2007The Bodyguard 2HimselfCameo2008Ong Bak 2: The BeginningTienAction choreographer, director and stunt coordinator2010Ong Bak 32013Tom Yum Goong 2KhamA Man Will RiseUnknownUncompleted2014Skin TradeTony Vitayakul2015Furious 7KietHollywood debut filmSPL II: A Time For ConsequencesChaiHong Kong debut film2016Never Back Down: No SurrenderTony JaaCameo2017xXx: Return of Xander CageTalonParadoxTakGong Shou DaoMaster JaaShort film2018Triple ThreatPayuMaster Z: The Ip Man LegacySadi the WarriorThe GateKiet StoneTBAMonster HunterThe HunterFilming တီဗီရုပ်သံ YearTitleRoleNotes1998Red Eagle อินทรีแดง (2541)Stunt double: Red Eagle, uncredited Singles YearTitleRef2017"Lui He Lui" ลุยเฮลุย (GROUNDBREAKING) သီချင်းဗီဒီယို YearArtistTitleRole2004Tragédie (duo)"Je Reste Ghetto"Muay Thai ဗီဒီယိုဂိမ်း YearTitleRoleNotes2005Tom Yum Goong: The gameKhamVoice ဧည့်သည် 2015: Sze U Tonight (With Simon Yam & Wu Jing (actor), Television Board (TVB), Hong Kong) ဆုများနှင့်ဆန်ခါတင်စာရင်းများ YearAwardsCategoryWorkOutcome2003Star Entertainment AwardsActor in Leading Role of the YearOng-Bak 2004Suphannahong National Film AwardsBest Actor 2005Honorary AwardTom-Yum-Goong 2006Online Film Critics Society AwardsBest Breakthrough PerformanceOng-Bak 2008Top AwardsMotion Picture of the YearOng Bak 2 2009Nine Entertain Awards Chalermthai Awards Suphannahong National Film AwardsBest Actor 2010Top AwardsActor in Leading Role of the YearOng Bak 3 2011Deauville Asian Film FestivalBest Actor ဆက်စပ်ဖတ်ရှုရန် ကိုးကား Category:၁၉၇၆ မွေးဖွားသူများ Category:သက်ရှိထင်ရှားပုဂ္ဂိုလ်များ။
အုဂိုမြို့ (羽後町 အုဂိုမချိ) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၃ ခုနှစ်၊ ဇွန်လတွင် မြို့နေ လူဦးရေသည် ၁၇၄၆၄ ဦး ရှိသည်။
လူဦးရေသိပ်သည်းဆသည် အိမ်ထောင်စု ၁၅၉၄၈ စု ရှိပြီး တစ်စတုရန်းကီလိုမီတာလျှင် ၆၉.၁ ဦး ရှိသည်။
စုစုပေါင်း ဧရိယာသည် ၂၃၀.၇၅ စတုရန်းကီလိုမီတာ ကျယ်ဝန်းသည်။
အိခါဝါမြို့ (井川町 အိခါဝါချေား) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၃ ခုနှစ်၊ ဩဂုတ်လတွင် မြို့နေ လူဦးရေသည် ၅၁၉၈ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၀၈ဦး ရှိသည်။
၄၇.၉၅ စတုရန်းကီလိုမီတာ ကျယ်ဝန်းသည်။
ဟပ်ပိုးမြို့ (八峰町 ဟပ်ပိုးချေား) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၅ ခုနှစ်၊ မေလတွင် မြို့နေ လူဦးရေသည် ၇၃၄၆ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၁.၄ ဦး ရှိသည်။
စုစုပေါင်းဧရိယာမှာ ၂၃၄.၁၄ စတုရန်းမိုင် (၆၀၆.၄ စတုရန်းကီလိုမီတာ) ကျယ်ဝန်းသည်။
ဟချိရေားဂတမြို့ (八郎潟町 ဟချိရေားဂတမချိ) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၃ ခုနှစ်၊ ဩဂုတ်လတွင် မြို့နေ လူဦးရေသည် ၆၂၈၇ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၇၀ ဦး ရှိသည်။
စုစုပေါင်းဧရိယာမှာ ၁၇ စတုရန်းကီလိုမီတာ ကျယ်ဝန်းသည်။
ဂေါ့ဂျေားမဲမြို့ (五城目町 ဂေါ့ဂျေားမဲမြို့) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၃ ခုနှစ်၊ ဩဂုတ်လတွင် မြို့နေ လူဦးရေသည် ၉၉၄၆ ဦး ရှိသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၆.၁ ဦး ရှိသည်။
စုစုပေါင်းဧရိယာမှာ ၂၁၄.၉၄ စတုရန်းကီလိုမီတာ ကျယ်ဝန်းသည်။
right|Korakukan Kabuki theatre ခိုဆာခါမြို့ (小坂町 ခိုဆာခါမချိ) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၇ ခုနှစ်၊ မေလ ၁ ရက်နေ့တွင် မြို့နေ လူဦးရေသည် ၅၁၃၄ ဦး ရှိသည်။
လူဦးရေသိပ်သည်းဆသည် အိမ်ထောင်စု ၂၄၁၅ စု ရှိပြီး တစ်စတုရန်းကီလိုမီတာလျှင် ၂၅.၄၅ ဦး ရှိသည်။
စုစုပေါင်း ဧရိယာသည် ၂၀၁.၇၀ စတုရန်းကီလိုမီတာ (၇၇.၈၈ စတုရန်းမိုင်) ကျယ်ဝန်းသည်။
Kosaka official home page公式サイト > お知らせ > 新たに4つの町村・地域の正式加盟が承認されました ကိုးကား Category:ဂျပန်နိုင်ငံရှိ မြို့များ။
မိဆတိုမြို့ (美郷町 မိဆတိုချေား) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၅ ခုနှစ်၊ မေလတွင် မြို့နေ လူဦးရေသည် ၂၀၁၀၁ ဦး ရှိသည်။
လူဦးရေသိပ်သည်းဆသည် အိမ်ထောင်စု ၂၄၁၅ စု ရှိပြီး တစ်စတုရန်းကီလိုမီတာလျှင် ၁၁၉ ဦး ရှိသည်။
စုစုပေါင်း ဧရိယာသည် ၁၆၈.၃၄ စတုရန်းကီလိုမီတာ ကျယ်ဝန်းသည်။
မိတနဲမြို့ (三種町 မိတနဲချေား) သည် ဂျပန်နိုင်ငံ၊ အခိတခရိုင်တွင် တည်ရှိသည်။
၂၀၁၄ ခုနှစ်၊ ဩဂုတ်လတွင် မြို့နေ လူဦးရေသည် ၁၇၄၆၄ ဦး ရှိသည်။
လူဦးရေသိပ်သည်းဆသည် အိမ်ထောင်စု ၂၄၁၅ စု ရှိပြီး တစ်စတုရန်းကီလိုမီတာလျှင် ၇၀.၄ ဦး ရှိသည်။
စုစုပေါင်း ဧရိယာသည် ၂၄၈.၀၉ စတုရန်းကီလိုမီတာ ကျယ်ဝန်းသည်။
ဘရုစ်လီ ( လီရှောင်လွုန်) ဟု လူကျော်ကြားသော လီကျိန့်ဖန်း (; November 27, 1940 – July 20, 1973) သည် ဟောင်ကောင်အမေရိကန် သရုပ်ဆောင်၊ ဒါရိုက်တာ၊ ကိုယ်ခံပညာရှင်၊ သိုင်းနည်းပြ၊ အတွေးခေါ်ပညာရှင်၊ ဝူရှူးနှင့် ကွန်ဖူးပေါင်းစပ်ပြီး ဂျက်ကွန်ဒို ကိုယ်ပိုင် သိုင်းပညာရပ် တစ်ခုကို ဖန်တီးတီထွင်နိုင်ခဲ့သည်။
ထို သိုင်းပညာရပ်ကြောင့် ယနေ့ မျက်မှောက်ခေတ် ကာလတွင် ရေပန်းစားနေသည့် MMA ( Mixed Martial Arts ) ကို ထပ်မံ မွေးဖွားလာနိုင်ခြင်းလည်း ဖြစ်သည်။
ဘရုစ်လီ ကို MMA ( Mixed Martial Arts ) ၏ ဖခင်ကြီးအဖြစ်လည်း ခေါ်ဆိုထိုက်ပေသည်။
၂၀ရာစု၏ ကျော်ကြားသောရုပ်ပြတစ်ဦးဖြစ်သည်။
သူသည် အမေရိကန်ရုပ်ရှင်လောကတွင် အာရှလူမျိုးများ ဝန်ဆံ့လာနိုင်အောင် များစွာကူညီခဲ့သည်။
သူသည် ယနေ့ခေတ်ကာလအထိ ကွန်ဖူးသိုင်းပညာ၏ ပြယုဂ် တခုအဖြစ် တည်ရှိနေဆဲဖြစ်သည်။
ဘရူနိုင်း အသံနှင့်ရုပ်မြင်သံကြား ( တရားဝင် အင်္ဂလိပ် : Radio Television Brunei ၊ အတိုကောက်: RTB) သည် ဘရူနိုင်းနိုင်ငံ အစိုးရပိုင် ရုပ်သံလွှင့်လုပ်ငန်း တစ်ခုဖြစ်သည်။
ပထမအကြိမ် အသံလွှင့် ဝန်ဆောင်မှု ကို ၁၉၅၇ ခုနှစ် မေလ ၂ရက် ‌တွင်စတင်ခဲ့ပြီး ရုပ်မြင်သံကြားထုတ်လွှင့်မှု ကို ၁၉၇၅ ခုနှစ် မတ်လ ၁ရက်နေ့ တွင်စတင်နိုင်ခဲ့သည်။
ဘရူနိုင်းရေဒီယိုနှင့် ရုပ်မြင်သံကြား သည် ဘရူနိုင်းနိုင်ငံအတွင်း ထင်ရှားသော ရုပ်သံလွှင့်လုပ်ငန်း တစ်ခုဖြစ်သည်။
ဘရူနိုင်းအသံ နှင့် ရုပ်မြင်သံကြား ၏ အမှတ်တံဆိပ် သည် ဘရူနိုင်းနိုင်ငံ အမျိုးသားအထိမ်းအမှတ် တံဆိပ် အပေါ် အ‌ခြေခံထားသည်။
သမိုင်း‌ကြောင်း ရေဒီယို ဘရူနိုင်း အသံနှင့်ရုပ်မြင်သံကြား ၏ အသံလွှင့်လုပ်ငန်းများကို ၁၉၅၇ခုနှစ် မေလ ၂ရက်နေ့ တွင် ဘရူနိုင်း ဆူလ်တန်ဘုရင် ၏ အမှာစကားဖြင့် စတင်ခဲ့သည်။
ရေဒီယို အသံထုတ်လွှင့်မှု အတွက် အသံလွှင့်ခန်း တစ်ခုသာ ရှိခဲ့ပြီး ၄၅မိနစ်စာ အစီအစဉ်များကို နေ့စဉ် ည ၈နာရီ မှ ၈နာရီ ၄၅မိနစ် အထိထုတ်လွှင့်ခဲ့သည်။
အဆိုပါ ထုတ်လွှင့်မှု အား လိုင်းနှုန်း ၁၂Kw ဖြင့် ဘရူနိုင်းနိုင်ငံမြို့တော် နှင့် အနီးတဝိုက် ၅မိုင် အထိ ဖမ်းယူနား‌ဆင်နိုင်ခဲ့သည်။
၁၉၇၄ခုနှစ်တွင် ဘရူနိုင်းနိုင်ငံ တစ်ဝှမ်းလုံး အား ‌လွှမ်းခြုံနိုင်သော အသံထုတ်လွှင့်မှုအား ဝန်ထမ်း ၁၇၁ယောက် နှင့် အသံလွှင့်ရုံ သုံးခု ဖြင့် လုပ်ဆောင်နိုင်ခဲ့သည်။
ရုပ်မြင်သံကြား ၁၉၇၅ခုနှစ် ဖေဖော်ဝါရီလ ၁ရက်နေ့ တွင် ဘရူနိုင်း ရုပ်မြင်သံကြား စမ်းသပ်ထုတ်လွှင့်မှု အဖြစ် RTB Perdana (Channel 5) အား စမ်းသပ်ထုတ်လွှင့်ခဲ့ပြီး ပုံမှန် ရုပ်သံထုတ်လွှင့်မှု အား ၁၉၇၅ခုနှစ် မတ်လ ၁ရက်တွင် စတင်ထုတ်လွှင့်နိုင်ခဲ့သည်။
အဆိုပါ ရုပ်မြင်သံကြား ထုတ်လွှင့်ခြင်း အတွက် ဝန်ထမ်း သုံးယောက် သာရှိပြီး စက်ကိုင် လေးဦး ဖြင့်သာ ရုပ်သံလွှင့်လုပ်ငန်း စတင်ခဲ့သည်။
၂၀၁၇ခုနှစ် ဧပြီလ ၁၁ရက်နေ့တွင် ဘရူနိုင်း အသံနှင့်ရုပ်မြင်သံကြားသည် ပိုမိုကောင်းသော ရုပ်သံလိုင်းများ ထုတ်လွှင့်နိုင်ရန် ရည်ရွယ်လျက် ရုပ်သံလိုင်းပေါင်းစည်းခြင်းနှင့် အမှတ်တံဆိပ်များ ပြောင်းလဲခြင်းများ ပြုလုပ်ခဲ့သည်။
RTB1 နှင့် RTB5 အား RTB Perdana ရုပ်သံလိုင်း အဖြစ်သော်လည်းကောင်း ၊ RTB2 နှင့် RTB3 HD အား RTB Aneka ရုပ်သံလိုင်း အဖြစ်သော်လည်းကောင်း ၊ RTB4 အား RTB Sukmaindera ရုပ်သံလိုင်း အဖြစ်သော်လည်းကောင်း ရုပ်သံလိုင်း တစ်ခုတည်းအဖြစ် အသီးသီး ပြောင်းလဲခဲ့သည်။
ထို့ကဲ့‌သို့ ရုပ်သံလိုင်းများ အပြောင်းအလဲဖြစ်ခြင်းသည် ဘရူနိုင်း အသံနှင့် ရုပ်မြင်သံကြား ၏ အင်တာလော့ရုပ်သံထုတ်လွှင့်မှု စနစ်မှ ဒီဂျစ်တယ် ရုပ်သံထုတ်လွှင့်မှု စနစ်အဖြစ်သို့ ပြောင်းလဲ ထုတ်လွှင့်ခြင်း ၏ တစ်စိတ်တစ်ပိုင်း ဖြစ်ခဲ့သည်။
ရုပ်သံလိုင်းများ ဘရူနိုင်း အသံနှင့်ရုပ်မြင်သံကြား (RTB) မှ အောက်ပါ ရုပ်သံလိုင်း သုံး လိုင်း အားထုတ်လွှင့်နေသည်။
RTB Perdana - သတင်းအချက်အလက် များကို ထုတ်လွှင့်နေသော နိုင်ငံပိုင် သတင်းရုပ်သံလိုင်း တစ်လိုင်းဖြစ်ပြီး အင်ဒိုနီးရှား ရုပ်သံဇာတ်လမ်းတွဲ များ ကိုလည်းပြသနေသည်။
အဆိုပါ ရုပ်သံလိုင်းသည် တစ်နေ့လျှင် ၁၈နာရီ ထုတ်လွှင့်ပြီး 1080p HD အရည်အသွေး ဖြင့်ထုတ်လွင့်ပြသနေသည်။
RTB Aneka - ဘရူနိုင်း အသံနှင့်ရုပ်မြင်သံကြား ၏ ဒုတိယမြောက် ရုပ်သံလိုင်း တစ်ခုဖြစ်ပြီး ဖျော်ဖြေရေး ရုပ်သံလိုင်းတစ်ခုဖြစ်သည်။
အဆိုပါ ရုပ်သံလိုင်း သည် တစ်နေ့လျှင် ၁၄နာရီ ထုတ်လွှင့်ပြီး 1080p HD အရည်အသွေးဖြင့် ပြသနေသည်။